text: Skotsk mótmæli móti ætlaðari alistøð
text: #000001
text: Umfatandi mótstøða móti stórari alistøð á oynni Arran, sum skotska felagið hjá Bakkafrost ætlar at leggja
text: #000002
text: Norðari partur av oynni Arran er oyðin. Her nærhendis ætlar skotska felagið hjá Bakkafrost at leggja eina stóra alistøð (Mynd: Google)
text: #000003
text: Ætlanin er, sum skilst, at leggja eina stóra alistøð har norðuri í Arran. Talan er um 20 aliringar, sum skulu framleiða 5.000 tons av laksi um árið. Ætlanin hjá SSC fer at skapa tíggju nýggj arbeiðspláss. Oyggin Arran liggur í Clyde-fjørðinum beint vestan fyri Glasgow.
text: #000005
text: Men lokala mótstøðan móti ætlanini er stór, skrivar skotski miðilin The Herald
text: #000006
text: Aliøkið, sum SSC roynir at fáa fatur á, er 240 hektarar í vídd, svarandi til 135 fótbóltsvøllir, tað er meira enn tvífald so stórt sum onnur aliøkir har á leið. Alistøðin skal liggja nærhendis lítlu hugnaligu fiskimannabygdini Lochranza. Sambært Wikipedia búgva gott 10.000 fólk á oynni Arran. Í Lochranza, har norðuri á oynni, búgva umleið 250 fólk.
text: #000007
text: Sambært The Herald snúgva mótmælini seg um, at aliætlanin fer at skaða ferðafólkavinnuna í oynni. Yvir 400.000 ferðafólk vitja Arran á hvørjum ári, og vinnan gevur ein umsetning á 61 milliónir pund, svarandi til næstan 540 milliónir krónur.
text: #000008
text: Har norðuri í oynni eru nógv, sum njóta náttúruna úti í óbygdum lendi, og mótmælini snúgva seg um, at náttúruupplivingin her verður oyðiløgd, um eitt stórt alibrúk verður lagt her, skrivar The Herald.
text: #000009
text: Mótmælini snúgva seg eisini um ljóðræðararnar, sum eru ætlaðir til at ræða kóp burtur frá alibrúkinum. 32 slíkir ræðarar, sum senda ljóðbylgjur út, skulu setast upp á støðini. Mótmælisskriv vísa á, at hetta fer eisini at styggja onnur havsúgdjór burtur frá økinum og harvið minka um náttúruupplivingarnar.
text: #000010
text: Eitt talsfólk fyri Scottish Salmon Company hevur svarað mótmælunum við at vísa á, at umhvørvið og heilsustøðan hjá fiskinum er av størsta týdningi fyri felagið – sama við økinum har alistøðin liggur.
text: #000013
text: Hava rindað ov nógv: Mylnan váttar feil
text: #000023